open-index/open-wikipedia-markdown huggingface dataset:
მილენიუმ ტაუერი (როტერდამი)

**მილენიუმ ტაუერი** () — ცათამბჯენი ნიდერლანდების ქალაქ როტერდამში. 35 სართულიანია, შენობის ძირითადი ნაწილის სიმაღლეა 130,8 მ, ანტენის ჩათვლით 149 მ. ემსახურება 12 ლიფტი. მშენებლობა მიმდინარეობდა 1997-2000 წლებში. ამჟამად შერეული გამოყენებისაა, რომელიც შეიცავს სასტუმროებს, აპარტამენტებს, ოფისებსა და სხვ. მშენებლობის დასრულებისთანავე იგი სიმაღლით ნიდერლანდების რიგით მე-2 შენობა გახდა. არქიტექტურული სტილი მოდერნისტულია.

## რესურსები ინტერნეტში 
* მილენიუმ ტაუერი – ოფიციალური საიტი  

კატეგორია:ნიდერლანდების ცათამბჯენები
ლევან ვეფხვაძე

**ლევან ვეფხვაძე** (დ. 4 ოქტომბერი, 1974, თბილისი) — ქართველი მათემატიკოსი, ჟურნალისტი და პოლიტიკოსი.

## ბიოგრაფია 
1996 წელს წითელი დიპლომით დაამთავრა ივანე ჯავახიშვილის სახელობის თბილისის სახელმწიფო უნივერსიტეტის მექანიკა-მათემატიკის ფაკულტეტი, ხოლო 1997 წელს იმავე უნივერსიტეტის ხელოვნებისა და ჰუმანიტარულ პროფესიათა ფაკულტეტი. 1995–1996 წლებში იყოს თსუ სტუდენტთა და ასპირანტთა კავშირის პრეზიდენტი. 1998–1999 წლებში მუშაობდა საქართველოს მოქალაქეთა კავშირის პრეს-მდივანად. 2000–2001 წლებში იყო საქართველოს ევროატლანტიკურ ასოციაციის გამგეობის თავმჯდომარე.

2001 წლიდან დაიწყო მუშაობა ტელევიზიაში. იყო TBC-TV სტუდიის გადაცემის „რას ფიქრობს ხალხი“ მთავარი კონსულტანტი; 2002–2003 წლებში ტელეკომპანია „მზეს“, საინფორმაციო გადაცემა „მზერას“ პროდიუსერი; 2003–2008 წლებში ტელეკომპანია „იმედის“, საკვირაო გადაცემა „დროებას“ პროდიუსერი, ხოლო 2006–2008 წლებში — ამავე არხის საზოგადოებრივ-პოლიტიკური პროგრამების დირექტორის მოადგილე.

2008 წლის თებერვალში ამავე გადაცემის წამყვან გიორგი თარგამაძესთან და სხვა ჟურნალისტებთან ერთად ჩამოაყალიბა ქრისტიან-დემოკრატიული მოძრაობა, რომელმაც იმავე წლის საპარლამენტო არჩევნებში მიიღო ხმათა 8,66% და 2008–2012 წლებში იყო საქართველოს მე-7 მოწვევის პარლამენტის წევრი პარტიული სიით, საარჩევნო ბლოკი: „გიორგი თარგამაძე — ქრისტიან-დემოკრატები“.

2008 წლის ივლისიდან ასრულებდა საქართველოს პარლამენტის თავმჯდომარის მოადგილის მოვალეობას.

2012 წელს საქართველოს ქრისტიან-დემოკრატიული მოძრაობამ ვერ გადალახა პარლამენტში მოხვედრისთვის საჭირო 5% იანი ბარიერი, რის შემდეგაც ლევან ვეფხვაძემ დატოვა საქართველო და დიდი ბრიტანეთში გაემგზავრა, სადაც 2014–2016 წლებში წარმატებით დაამთავრა გლობალური ენერგო მენეჯმენტისა და რაოდენობრივი ფინანსების სამაგისტრო კურსები (გლაზგო, სტრატკლაიდის უნივერსიტეტი).

2016–2018 წლებში დაინიშნა საქართველოს ინდუსტრიული ჯგუფის დირექტორთა საბჭოს წევრად და ასრულებდა სტრატეგიულ საკითხებში გენერალური დირექტორის მრჩევლის მოვალეობას.

2018 წელს დაინიშნა საქართველოს საერთაშორისო ენერგეტიკული კორპორაციის გენერალურ დირექტორად.

ამასთან, 2017 წლის დეკემბერში აირჩიეს საქართველოს განხლებადი ენერგიის განვითარების ასოციაციის გამგეობის თავმჯდომარედ.

2019 წელს დაინიშნა საქართველოს ბიზნეს ასოციაციის გენერალურ დირექტორად.

## რესურსები ინტერნეტში 
## სქოლიო 
კატეგორია:დაბადებული 4 ოქტომბერი
კატეგორია:დაბადებული 1974
კატეგორია:საქართველოს VII მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:თბილისში დაბადებულები
კახაბერ ძაგანია

**კახაბერ ძაგანია** (დ. 28 ივლისი, 1970, თბილისი) — ქართველი პოლიტიკოსი.

## ბიოგრაფია 
1992 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის ორგანული ქიმიის ფაკულტეტი. 1992-1993 წლებში მუშაობდა სამკურნალო პროფილაქტიკურ საშუალებათა მიღების სამეცნიერო კვლევითი ლაბორატორიაში. 1996 წლის ოქტომბერში გახდა ლეიბორისტული პარტიის წევრი. 2000-2002 წლებში მუშაობდა თბილისის მერიაში. 2002-2006 წლებში იყო თბილისის საკრებულოს წევრი ლეიბორისტული პარტიის სიით, ხოლო 2008-2012 წლებში იყო საქართველოს მე-7 მოწვევის პარლამენტის წევრი  პარტიული სიით, საარჩევნო ბლოკი: „შალვა ნათელაშვილი — საქართველოს ლეიბორისტული პარტია“.  მან ლეიბორისტული პარტია 2013 წელს დატოვა. მასთან ერთად პარტიიდან იოსებ შატბერაშვილიც წავიდა. 2013 წლის მაისში მან ჩამოაყალიბა პოლიტიკური გაერთიანება „მემარცხენე ალიანსი“, რომლის ლიდერიც თავად გახდა.

## რესურსები ინტერნეტში 
კატეგორია:დაბადებული 28 ივლისი
კატეგორია:დაბადებული 1970
კატეგორია:საქართველოს VII მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:თბილისში დაბადებულები
ვესტერკერკი

მინი|270პქ|ვესტერკერკის საერთო ხედი
**ვესტერკერკი** () — პროტესტანტული ეკლესია ქალაქ ამსტერდამში. აშენებულია 1620-1631 წლებში ჰენდრიკ დე კეიზერის პროექტის მიხედვით. მდებარეობს ამსტერდამის არხების ნაპირზე. ეკლესია დაგვირგვინებულია 85 მ სიმაღლის შპალით, რომელსაც ამკობს იმპერატორ მაქსიმილიანე I-ის ავსტრიის იმპერიის გვირგვინი. ეკლესიის ზარები ჩამოსხმულია ძმები პიერ და ფრანსუა ემონების მიერ 1648 წელს. ცნობილი ჰოლანდიელი მხატვარი ჰარმენს ვან რეინ რემბრანდტი 1669 წლის 8 ოქტომბერს სწორედ ვესტერკერკის ეკლესიაში დაასაფლავეს. საფლავის ზუსტი ადგილმდებარეობა უცნობია, თუმცა სავარაუდო ადგილად ჩრდილოეთი კედლის სიახლოვე მიიჩნევა. რემბრანდტის მიჯნური ჰენდრიკე სტოფელსი აგრეთვე ვესტერკერკის ეკლესიაში განისვენებს. ამას გარდა, აქ დაკრძალეს სხვა ცნობილი მხატვრები: ნიკოლას პიტერს ბერხემი, გილის ჰონდეკუტერი, მელხიორ ჰონდეკუტერი, გოვერტ ფლინკი. ეკლესიის ორგანი მორთულია გერარდ დე ლერესის მიერ. ვესტერკერკი მდებარეობს ანა ფრანკის სახლის სიახლოვეს, რომელმაც თავის დღიურებში აღწერა ეკლესია. 1966 წლის 10 მარტს ვესტერკერკში ჯვარი დაიწერეს დედოფალმა ბეატრიქსმა და კლაუს ფონ ამსბერგმა.

## გალერეა

ფაილი:Orgel westerkerk.jpg
ფაილი:Prinsengracht Canal By Night.jpg
ფაილი:Westerkerk Amsterdam 20041002.jpg
ფაილი:Jordaan amsterdam.jpg

## რესურსები ინტერნეტში
* ვესტერკერკი 

## სქოლიო
კატეგორია:ნიდერლანდების ეკლესიები
კატეგორია:XVII საუკუნის ეკლესიები
ჰაინრიხ ბიოლი

**ჰაინრიხ ფიოდორ ბიოლი** (დ. 21 დეკემბერი, 1917, კიოლნი — გ. 16  ივლისი, 1985) — გერმანელი მწერალი, ნობელის პრემიის ლაურეატი (1972). მიღებული აქვს თითქმის ყველა დასავლეთგერმანული ლიტერატურული პრემია. მისი ნაწარმოებები თარგმნილია მსოფლიოს მრავალ ენაზე. მის ნაწარმოებებში ასახულია ომის, ანტიფაშისტური და ანტიმილიტარისტული თემები.

## ბიოგრაფია
დაიბადა კიოლნში, კათოლიკურ ოჯახში. დაწყებითი სკოლის დასრულების შემდეგ კლასიკურ გიმნაზიაში აგრძელებს სწავლას. ვილჰელმ კაიზერის გიმნაზიის დამთავრება ბიოლს მაშინ მოუწია, როდესაც გერმანიაში ნაცისტური დიქტატურა დამყარდა. ბიოლს ნაციონალ-სოციალიზმისადმი ბავშვობიდანვე პასიური პროტესტის გრძნობა ჰქონდა ჩამოყალიბებული. ამაში მნიშვნელოვანი როლი შეასრულა ბიოლის მშობლიურმა ქალაქმაც, რომელიც გერმანული კათოლიციზმის ცენტრი იყო და სამღვდელოებას მოსახლეობაზე დიდი გავლენა ჰქონდა. მან სხვა ოთხ გიმნაზიელთან ერთად უარი თქვა „ჰიტლერიუგენდში“ გაწევრიანებაზე. კიოლნში არსებულ ანტინაცისტურ ატმოსფეროს ბიოლი იგონებს ავტობიოგრაფიულ ესეში „ჩემს შესახებ“.

გიმნაზიის დასრულების შემდგომ ბიოლი ჯერ დურგლად მუშაობდა, შემდეგ— ბუკინისტური წიგნების მაღაზიაში.

ლექსებსა და მოთხრობებს სკოლაშივე წერდა. 1930 კიოლნის უნივესიტეტში ჩაირიცხა. 1939 წელს ის მეორე მსოფლიო ომის დაწყებამდე რამდენიმე კვირით ადრე სამხედრო სამსახურში გაიწვიეს. ბიოლმა ექვსი წელი გაატარა ჯარში. ჯერ საფრანგეთში იბრძოდა. შემდეგ უკრაინის ფრონტზე. ომის დროს, 1942 წელს, იქორწინა ანა–მარია ჩეხზე, რომელთანაც ორი ვაჟი შეეძინა. 1945 წელს ამერიკელებს ტყვედ ჩაუვარდა. ომის წლებმა მას გაუძლიერა ანტიმილიტარისტული შეხედულებები.

დურგლობა ტყვეობის შემდგომაც გაიხსენა, თუმცა მალე კიოლნის უნივერსიტეტს დაუბრუნდა. პირველი მოთხრობები გამოაქვეყნა 1947 წელს. მისი პირველი რომანი იყო „სად იყავი, ადამ?“. მასში ჭარბობს ომგამოვლილი კაცის ფრონტული მოგონებები და რელიგიური თემატიკა. მომდევნო წიგნებში „და არ უთქვამს არც ერთი სიტყვა“, „უკაცო სახლი“, „ადრეული წლების პური“ უკვე მისი თანამედროვე დასავლეთი გერმანიაა ასახული. ეს რომანები ყვებიან უმამოდ დარჩენილ ბავშვებზე, ქვრივებზე, ომის ჭრილობებზე. რელიგიური მოტივების გვერდით ჩნდება სკეფსისი. რომანში „კლოუნის თვალთახედვა“ (1963) მთავარი გმირი უიმედობას ღმერთის უარყოფამდე მიჰყავს.

წლების განმავლობაში დასავლეთ ევროპის მწერალთა გაერთიანების — პენკლუბის თავმჯდომარე იყო. მეორე მსოფლიო ომგამოვლილებს და, საზოგადოდ, ყოველგვარ ძალადობას თავგამოდებით აკრიტიკებდა , განსაკუთრებული სიმძაფრით განიცდიდა დევნილთა პრობლემებს. საქართველოს ორჯერ ესტუმრა — 1966 და 1972 წლებში.

## ლიტერატურა
**თენგიზ პატარაია*, „ჰაინრიხ ბიოლი და უკაცო სახლი“, გამომცემლობა „ინტელექტი“, თბილისი ISBN 978-9941-410-09-3 — 2009 წ.

## სქოლიო
კატეგორია:დაბადებული 1917
კატეგორია:გარდაცვლილი 1985
კატეგორია:გერმანელი მწერლები
კატეგორია:XX საუკუნის გერმანელი რომანისტები
კატეგორია:გერმანელი მამაკაცი რომანისტები
კატეგორია:ჰაინრიხ ბიოლი
კატეგორია:გერმანელი ნობელის პრემიის ლაურეატები
კატეგორია:რომის კათოლიკური ეკლესიის მწერლები
კატეგორია:კიოლნის უნივერსიტეტის კურსდამთავრებულები
კატეგორია:ნობელის პრემიის ლაურეატები ანბანის მიხედვით
კატეგორია:მწერლები ანბანის მიხედვით
ტეტ-რონდი

**ტეტ-რონდი** ( *მრგვალი თავი*) — მთა ბერნის ალპებში, შვეიცარიაში. მდებარეობს ვოს კანტონში, მწვერვალ დიალბერეტის სიახლოვეს. ზღვის დონიდან 3 037 მ სიმაღლით, იგი კანტონის უმაღლესი მწვერვალია.

## რესურსები ინტერნეტში
*Tête Ronde on Hikr

კატეგორია:ალპები
კატეგორია:შვეიცარიის მთები
არპელისტოკი

**არპელისტოკი** () — მთა ბერნის ალპებში, შვეიცარიაში. მდებარეობს ბერნისა და ვალეს კანტონების საზღვარზე. მიეკუთვნება ვილდჰორნის მასივს და აღმართულია ზანეტეჩის უღელტეხილსა და ვილდჰორნის მწვერვალს შორის. 

ჩრდილოეთი კალთა დაფარულია გელტენის მყინვარით.

## რესურსები ინტერნეტში
*Arpelistock on Hikr

კატეგორია:ალპები
კატეგორია:შვეიცარიის მთები
არიანელობა

**არიანელობა**, *არიოზელობა* — მიმდინარეობა, წარმოშობილი ქრისტიანულ ეკლესიაში IV-VI საუკუნეებში. საფუძველი ჩაუყარა 318 წელს ალექსანდრიელმა ხუცესმა არიოზმა. წინააღმდეგ მსოფლიო ქრისტიანული ეკლესიის დოგმისა, რომლის მიხედვითაც ძე ღმერთი (იესო ქრისტე) მამა ღმერთის ერთარსი და თანასწორია, არიანელობის თანახმად, ქრისტე დასაბამიდან არ არსებობდა მამა ღმერთთან ერთად, იგი შემდეგშია შექმნილი ადამიანის მსგავსად. ქრისტეში ერთსა და იმავე დროს ღმერთიც არის და ადამიანიც, მაგრამ ჭარბობს ადამიანურობა. არიანელობამ დიდი განხეთქილება შეიტანა როგორც ქრისტიანულ წრეებში, ისე მაშინდელ ბიზანტიურ საზოგადოებაში; იგი მჭიდროდ იყო გადახლართული სოციალური მოძრაობისა და რომის (მოგვიანებით ბიზანტიის) ორბიტაში მოქცეული პროვინციების პოლიტიკურ ბრძოლასთან. 320 წელს ალექსანდრიის საეკლესიო კრებაზე არიანელობა დაგმეს,  მაგრამ მას მხარი დაუჭირა აღმოსავლეთის ეპისკოპოსთა ნაწილმა. კონსტანტინე დიდის მიერ მოწვეულმა ნიკეის საეკლესიო კრებამ 325 წელს არიანელობა მწვალებლობად გამოაცხადა და საეკლესიო დოგმად აღიარა ძე ღმერთის მამა ღმერთთან ერთარსებობა. გართულებულმა ვითარებამ კონსტანტინე აიძულა, შერიგებოდა არიანელობას. დაიწყეს  არიანელების მოწინააღმდეგეების დევნა, განსაკუთრებით ათანასე ალექსანდრიელისა, რომელსაც მხარი დაუჭირა დასავლეთის ეკლესიამ. აღმოსავლეთის ეკლესიაში საიმპერატორო ხელისუფალთა მხარდაჭერით  წარმოიშვა შემთანხმებლური, ნახევრად არიანული მიმდინარეობა, რომელიც ამტკიცებდა ძე ღმერთის არა „ერთარსებობას“, არამედ „მსგავსარსებობას“. 381 წლის კონსტანტინოპოლის საეკლესიო კრებამ საბოლოოდ დაგმო არიანელობა, ხოლო დასავლეთ ეკლესიაში მოძღვრებას წმინდა სამების შესახებ დაუმატეს დოგმატი სულიწმიდის წარმოშობისა არა მარტო მამა ღვთისაგან, არამედ ძე ღვთისგანაც. აღმოსავლეთის ეკლესიაში არიანელობის ნაშთები დიდხანს შემორჩა. იგი შემოინახეს აგრეთვე იმ გერმანელმა ტომებმა, რომელთაც ქრისტიანობა მიიღეს აღმოსავლეთიდან – გუთებმა, ვანდალებმა, ბურგუნდებმა და სხვ. ყველაზე დიდხანს არიანელობა შემორჩა ლანგობარდებში (VII საუკუნემდე). არიანელობის სახესხვაობაა XVII საუკუნეში პოლონეთში გავრცელებული სოცინიანობა.

## იხილეთ აგრეთვე
*სოცინიანობა 

## ლიტერატურა
## რესურსები ინტერნეტში
* Сульпиций Север, Хроника
* Сократ Схоластик, Церковная история, Книга 1
* Григорий Назианзин, Слово 3, Защитительное при бегстве в Понт
* Рудоквас А. Д., Очерки религиозной политики Римской империи времени императора Константина Великого 
* Septimii Florentis Tertulliani, De Carne Christi Liber
* Arianism // Catholic Encyclopedia

*
მუტჰორნი

**მუტჰორნი** () — მთა ბერნის ალპებში, შვეიცარიაში. გადაჰყურებს კანდერის მყინვარს. აღმართულია კანდერსტეგისა და ლაუტერბრუნენის ხეობებს შორის.

## რესურსები ინტერნეტში
* Mutthorn on Hikr

კატეგორია:ალპები
კატეგორია:შვეიცარიის მთები
ზელბზანფტი

**ზელბზანფტი** () — მთა გლარნის ალპებში, შვეიცარიაში. მდებარეობს გლარუსის კანტონში; გადაჰყურებს ლინთალის ხეობას. ზელბზანფტი ფართო მთაა, რომელიც შედგება რამდენიმე რამდენიმე მწვერვალისგან. მასივი ერთმანეთისგან ჰყოფს ზანდის ხეობასა და ლიმერნზეეს ტბას. აღმოსავლეთ კალთაზე გაწოლილია პატარა მყინვარი.

## რესურსები ინტერნეტში
*Selbsanft on Hikr

კატეგორია:ალპები
კატეგორია:შვეიცარიის მთები
ზურეტაჰორნი

**ზურეტაჰორნი** () — მთა ობერჰალბშტაინის ქედზე, შვეიცარია-იტალიის საზღვარზე. დასავლეთის მხრიდან გადაჰყურებს შპლიუგენის უღელტეხილს.

## რესურსები ინტერნეტში
* Surettahorn on Hikr
* Surettahorn on Summitpost

კატეგორია:ალპები
კატეგორია:შვეიცარიის მთები
კატეგორია:იტალიის მთები
გურამ ჩახვაძე

**გურამ ჩახვაძე** (დ. 2 იანვარი, 1962, თბილისი) — ქართველი პოლიტიკოსი, საქართველოს პარლამენტის სამგზის (1992, 1995, 2008) წევრი

## ბიოგრაფია 
1977–1979 წლებში მუშაობდა თბომეურნეობის სამმართველოში მემანქანედ. 1984 წელს დაამთავრა თბილისის სახელმწიფო უნივერსიტეტი ეკონომისტის კვალიფიკაციით. 1985 წლიდან მუშაობდა თბილისის ქარხანა „ელექტროშედუღებაში“. 1987–1991 წლებში მუშაობდა  სატყეო მრეწველობის ინსტიტუტი „მერქანში“. 1991–1992 წლებში იყო კომპანია „ორიონის“ უფროსი ეკონომისტი.

1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი: „პოლიტიკური ორგანიზაცია — ეროვნულ-დემოკრატიული პარტია“. 1995-1999 წლებში — საქართველოს მე-4 მოწვევის პარლამენტის წევრი პარტიული სიით, საარჩევნო ბლოკი: „ პოლიტიკური ორგანიზაცია — ეროვნულ-დემოკრატიული პარტია“.   2008-2012 წლებში — საქართველოს მე-7 მოწვევის პარლამენტის წევრი (თბილისი, დიდუბის მაჟორიტარი), საარჩევნო ბლოკი: „პოლიტიკური ორგანიზაცია — ეროვნულ-დემოკრატიული პარტია“. 2000–2001 წლებში მუშაობდა საქართველოს კონტროლის პალატაში. 2001–2004 წლებში მუშაობდა საქართველოს შრომის, ჯანმრთელობისა და სოციალური დაცვის სამინისტროში. 2005–2007 წლებში მუშაობდა შპს „მედი ქლაბ ჯეორჯიაში“.  

## რესურსები ინტერნეტში 
*გურამ ჩახვაძე — საქართველოს პარლამენტის ოფიციალური საიტი (საქართველოს პარლამენტის მესამე მოწვევა)

 
 
 

კატეგორია:დაბადებული  2 იანვარი
კატეგორია:დაბადებული 1962
კატეგორია:ქართველი ეკონომისტები
კატეგორია:საქართველოს III  მოწვევის პარლამენტის წევრები
კატეგორია:საქართველოს IV  მოწვევის პარლამენტის წევრები
კატეგორია:საქართველოს VII  მოწვევის პარლამენტის წევრები
კატეგორია:თბილისში დაბადებულები
გურამ
კატეგორია:თბილისის სახელმწიფო უნივერსიტეტის კურსდამთავრებულები
ჯონდო ბაღათურია

**ჯონდო (ჯონდი) ბაღათურია** (დ. 30 მარტი, 1964, ბათუმი) — ქართველი ეკონომისტი, პოლიტიკოსი.

## ბიოგრაფია 
1980–1981 წლებში მუშაობდა ბათუმის მექანიზაციის სამმართველოში ზეინკლად. 1987 წელს მუშაობდა N4 სასკოლო კვების კომბინატში მუშად. 1987 წელს დაამთავრა თბილისის სახელმწიფო უნივერსიტეტი ინჟინერ-ეკონომისტის სპეციალობით. 1988–1989 წლებში მუშაობდა შულავერის ინერტულ მასალათა ქარხანაში. 1989–1995 წლებში მუშაობდა ტრესტ „საქსპეცმშენში“ სხვადასხვა თანამდებობებზე.

### პოლიტიკური კარიერა 
1998–2002 წლებში იყო თბილისის საკრებულოს წევრი, ფრაქცია „ედპ-ის“ თავმჯდომარე. 2002 წლის 6 თებერვალს ედპ-ის ცენტრალურ ოფისში გამართულ სხდომაზე მიიღეს გადაწყვეტილება და ჯონდი ბაღათურია გარიცხეს პარტიიდან. 2002–2003 წლებში იყო დემოკრატიული აღორძინების კავშირის თბილისის ორგანიზაციის პოლიტიკური მდივანი. 2002 წლის ადგილობრივი თვითმმართველობის არჩევნებში „აღორძინება-XXI“-ის პარტიულ სიაში მეხუთე ნომერი იყო და ვერ მოხვდა თბილისის საკრებულოში. 2003 წელს ლეიბორისტულ პარტიაში გაწევრიანდა. 2006 წლის ივნისში ჯონდი ბაღათურია გახდა თბილისის საკრებულოს წევრი. მან ჩაანაცვლა დავით იოსელიანი („აღორძინება-XXI“-ის პარტიული სიის მესამე ნომერი), რომელიც ვაკე-საბურთალოს რაიონის გამგებლად აირჩიეს. 2006 წელს დატოვა ლეიბორისტული პარტია. „ლეიბორისტული პარტია კონფლიქტების გამო, ან პირადული უთანხმოების გამო არ დამიტოვებია, უბრალოდ ბევრ სტრატეგიულ საკითხზე, რასაც პარტია ახმოვანებდა ჩემი და ბატონი შალვას მოსაზრებები დიამეტრალურად განსხვავდებოდა. მივხვდი, რომ ერთ პარტიულ ჩარჩოებში ვეღარ ჩავჯდებოდი და წამოსვლა გადავწყვიტე“-განაცხადა ჯონდი ბაღათურიამ. 2007 წლის 26 იანვარს დააფუძნა პოლიტიკური გაერთიანება „ქართული დასი“, რომელიც იყო ეროვნული საბჭოს წევრი. საბჭო ბლოკის სახით მონაწილეობდა 2008 წლის არჩევნებში, სადაც ბაღათურიამ მოიპოვა საპარლამენტო მანდატი. 2008–2012 წლებში იყო საქართველოს მე-7 მოწვევის პარლამენტის წევრი პარტიული სიით, საარჩევნო ბლოკი „გაერთიანებული ოპოზიცია (ეროვნული საბჭო, მემარჯვენეები)“.

## რესურსები ინტერნეტში 
## სქოლიო 
კატეგორია:დაბადებული 30 მარტი
კატეგორია:დაბადებული 1964
კატეგორია:საქართველოს VII მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:ბათუმში დაბადებულები
კლაინ-ფურკაჰორნი

**კლაინ-ფურკაჰორნი** () — მთა ურნერის ალპებში, შვეიცარიაში. მის მწვერვალზე გაივლის საზღვარი ურისა და ვალეს კანტონებს შორის. სიმაღლე 3 026 მეტრი.

## რესურსები ინტერნეტში
* List of mountains above 2000 m in Switzerland with coordinates 

კატეგორია:ალპები
კატეგორია:შვეიცარიის მთები
ეკატერინე ზღულაძე

**ეკატერინე ზღულაძე** (დ. 18 ივნისი 1978, თბილისი) — საქართველოს და უკრაინის შინაგან საქმეთა ორგანოების თანამდებობის პირი; უკრაინის შინაგან საქმეთა მინისტრის პირველი მოადგილე 2014 წლის 17 დეკემბრიდან 2016 წლის 11 მაისამდე.

## ბიოგრაფია
ერთი წელი სწავლობდა სამართალს აშშ-ის ოკლაჰომის შტატის უნივერსიტეტში, შემდეგ სწავლა განაგრძო თბილისის სახელმწიფო უნივერსიტეტის საერთაშორისო ჟურნალისტიკის ფაკულტეტზე.

2006-2012 წლებში იყო საქართველოს შინაგან საქმეთა მინისტრის პირველი მოადგილე. მინისტრის — ბაჩანა ახალაიას გადადგომის შემდეგ, რაც 2012 წლის 19 სექტემბერს, საპატიმროებში მსჯავრდებულების წამების ფაქტების გამოაშკარავებას უკავშირდებოდა, გახდა მინისტრის მოვალეობის დროებით შემსრულებელი 2012 წლის 20 სექტემბრიდან იმავე წლის 25 ოქტომრამდე.

2014 წლის 13 დეკემბერს უკრაინის პრეზიდენტ პეტრო პოროშენკოს ბრძანების შესაბამისად მიენიჭა უკრაინის მოქალაქეობა უკრაინის შინაგან საქმეთა მინისტრის პირველი მოადგილის პოსტზე დანიშვნის მიზნით. პეტრო პოროშენკომ ზღულაძეს უკრაინის მოქალაქის პასპორტი პირადად გადასცა. 2014 წლის 17 დეკემბერს უკრაინის მინისტრთა კაბინეტმა საქართველოს შინაგან საქმეთა მინისტრის ყოფილი მოადგილე ეკატერინე ზღულაძე, უკრაინის შინაგან საქმეთა მინისტრის პირველ მოადგილედ დაამტკიცა.

საქართველოს პრემიერ-მინისტრმა ირაკლი ღარიბაშვილმა განაცხადა, რომ მან უთხრა უკრაინის ხელმძღვანელობას, რომ მათი ახლო ურთიერთობები საქართველოს ექს-პრეზიდენტ მიხეილ სააკაშვილთან და მის მოკავშირეებთან, ასევე საქართველოს ყოფილი ხელისუფლების წარმომადგენლების დანიშვნა უკრაინის მთავრობაში, აზიანებს ორმხრივ ურთიერთობებს.

ეკატერინე ზღულაძის პირველი მეუღლე იყო გეგა ფალავანდიშვილი. 2011 წელს ცოლად გაჰყვა ებრაული წარმოშობის ფრანგ ჟურნალისტსა და კინორეჟისორ-დოკუმენტალისტს რაფაელ გლიუქსმანს, რომელიც ცნობილი ფილოსოფოსისა და მწერლის ანდრეი გლიუქსმანის შვილია. ჰყავს შვილი ალექსანდრე გლიუქსმანი.

## სქოლიო
კატეგორია:ქართველი ქალი პოლიტიკოსები
კატეგორია:დაბადებული 18 ივნისი
კატეგორია:დაბადებული 1978
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:საქართველოს ბრწყინვალების საპრეზიდენტო ორდენის კავალრები
კატეგორია:ცოცხალი ადამიანები
დიმიტრი ლორთქიფანიძე

**დიმიტრი ლორთქიფანიძეე** (დ. 10 ოქტომბერი, 1967, თბილისი) — ქართველი ინჟინერი, იურისტი, პოლიტიკოსი.

## ბიოგრაფია 
1984–1985 წლებში მუშაობდა ცეკავშირის ბიოლოგიურ საწარმოში. 1985–1987 წლებში გაიარა სამხედრო სავალდებულო სამსახური. 1992 წელს დაამთავრა საქართველოს ტექნიკური უნივერსიტეტი ინჟინერ-ჰიდროტექნიკოსის სპეციალობით. 1992–1994 წლებში მუშაობდა საინფორმაციო-სადაზვერვო სამსახურში, 1994 წელს მუშაობდა სამთავრობო დაცვის სამსახურში, ხოლო 1995–1998 წწ საქართველოს შინაგან საქმეთა სამინისტროს ცენტრალური აპარატის უფროსი ინსპექტორი. 1998 წელს დაამთავრა თბილისის ჰუმანიტარულ-ეკონომიკური ინსტიტუტი იურისტის სპეციალობით.

1999–2000 წლებში იყო საქართველოს მოქალაქეთა კავშირის საბურთალოს რაიონული ორგანიზაციის თავმჯდომარე. 2000–2002 წლებში სს „საქგაზის“ გაერთიანებული პროფკომიტეტის თავმჯდომარის მოადგილე, „თბოელექტროცენტრალის“ გენ დირექტორის მრჩეველი; 2003–2006 წლებში მუშაობდა თსუ-ის ეროვნული სტრატეგიის კვლევის ცენტრში. 2006-2008 წლებში პოლიტიკური გაერთიანება „საქართველოს გზა“ პოლიტიკური საბჭოს თავმჯდომარე; 2008–2012 წლებში იყო საქართველოს მე-7 მოწვევის პარლამენტის წევრი პარტიული სიით, საარჩევნო ბლოკი: „გაერთიანებული ოპოზიცია (ეროვნული საბჭო, მემარჯვენეები)“, ფრაქცია „ერთობა სანართლიანობისთვის“ თავმჯდომარე, ადამიანის უფლებათა და სამოქალაქო ინტეგრაციის კომიტეტის თავმჯდომარის მოადგილე. 2014 წელს იყო „დემოკრატიული მოძრაობის“ კანდიდატი თბილისის მერის არჩევნებზე, სადაც მიიღო ხმათა 12,81%. 2015–2018 წლებში სწავლობდა საქართველოს ტექნიკური უნივერსიტეტის დოქტორანტურის საფეხურზე, მიღებული აქვს აგროინჟინერიის დოქტორის სამეცნიერო ხარისხი.

## რესურსები ინტერნეტში 
კატეგორია:დაბადებული  10 ოქტომბერი
კატეგორია:დაბადებული 1967
კატეგორია:საქართველოს VII მოწვევის პარლამენტის წევრები
კატეგორია:საქართველოს ტექნიკური უნივერსიტეტის კურსდამთავრებულები (1992)
კატეგორია:თბილისში დაბადებულები
იოსებ შატბერაშვილი

**იოსებ შატბერაშვილი** (დ. 10 იანვარი, 1954, ფასანაური, ახლანდ. დუშეთის მუნიციპალიტეტი) — ქართველი ინჟინერი, მეცნიერი.

## ბიოგრაფია
1969–1972 წლებში მუშაობდა თბილისის № 45 აფთიაქში. 1973 წელს მუშაობდა დიღმის მექანიკური ქარხანაში. 1978 წელს დაამთავრა საქართველოს სასოფლო-სამეურნეო ინსტიტუტის მექანიზაციის ფაკულტეტი. 1978–1988 წლებში მუშაობდა მცენარეთა დაცვის ინსტიტუტში. 1988–1994 წლებში მუშაობდა საავტომობილო გზების დეპარტამენტში. 1994–2002 წლებში იყო შ. პ. ს. „პანაცეას“ გენერალური დირექტორი. 2002–2005 წლებში იყო თბილისის საკრებულოს წევრი ლეიბორისტული პარტიის სიით. 2004-2012 წლებში — ლეიბორისტული პარტიის გენერალური მდივანი. 2008-2012 წლებში იყო საქართველოს მე-7 მოწვევის პარლამენტის წევრი  პარტიული სიით, საარჩევნო ბლოკი: „შალვა ნათელაშვილი — საქართველოს ლეიბორისტული პარტია“.  ლეიბორისტული პარტია 2013 წელს დატოვა. 2013 წლის მაისში პარტია „მემარცხენე ალიანსის“ გენერალურ მდივნად დაინიშნა.

## რესურსები ინტერნეტში 
კატეგორია:დაბადებული 10 იანვარი
კატეგორია:დაბადებული 1954
კატეგორია:საქართველოს VII მოწვევის პარლამენტის წევრები
კატეგორია:დუშეთის მუნიციპალიტეტში დაბადებულები
კატეგორია:საქართველოს სასოფლო-სამეურნეო ინსტიტუტის კურსდამთავრებულები
გიორგი გუგავა (პოლიტიკოსი)

**გიორგი „გაგა“ გუგავა** (დ. 1 ივლისი, 1974, დიდი კუხი, ხონის მუნიციპალიტეტი) — ქართველი იურისტი, პოლიტიკოსი.  

1997  წელს დაამთავრა საერო უნივერსიტეტი „აჭარა“. 1997 წლიდან არის ლეიბორისტული პარტიის წევრი. 2002-2006 და 2006-2008 წლებში იყო თბილისის საკრებულოს წევრი ლეიბორისტული პარტიის სიით.  2008-2012 წლებში იყო საქართველოს მე-7 მოწვევის პარლამენტის წევრი  პარტიული სიით, საარჩევნო ბლოკი: „შალვა ნათელაშვილი - საქართველოს ლეიბორისტული პარტია“. 

## რესურსები ინტერნეტში 
კატეგორია:დაბადებული 1 ივლისი 
კატეგორია:დაბადებული 1974
კატეგორია:საქართველოს VII მოწვევის პარლამენტის წევრები
კატეგორია:ხონის მუნიციპალიტეტში დაბადებულები
კატეგორია:ცოცხალი ადამიანები
მონ-ჟელე (3023)

**მონ-ჟელე** () — მთა პენინის ალპებში, შვეიცარიაში. მდებარეობს ვალეს კანტონში; გადაჰყურებს სოფელ ვერბიეს.

ზამთარში მთაზე მოხვედრა შესაძლებელია საბაგიორთი.

## იხილეთ აგრეთვე
*მონ-ჟელე

## რესურსები ინტერნეტში
* Mont Gelé on Hikr

კატეგორია:ალპები
კატეგორია:შვეიცარიის მთები
მერაბ სამადაშვილი

**მერაბ სამადაშვილი** (დ. 11 ოქტომბერი, 1964, თბილისი) — ქართველი პოლიტიკოსი, საქართველოს პარლამენტის სამგზის (1999, 2004, 2008) წევრი.

## ბიოგრაფია
დაამთავრა შრომის წითელი დროშის ორდენოსანი, ვ. ი. ლენინის სახელობის საქართველოს პოლიტექნიკური ინსტიტუტი ინჟინერ-მექანიკოსის სპეციალობით. 1981-1988 წლებში მუშაობდა თბილისის ტრამვაი-ტროლეიბუსების სამმართველოს სალიანდაგო სამსახურში. 1988-1991 წლებში მუშაობდა თბილისის სატრანსპორტო გაერთიანებაში. 1991-1999 წლებში მუშაობდა სხვადასხვა კერძო კომპანიაში. 1999 -2004 წლებში იყო საქართველოს მე-5 მოწვევის პარლამენტის წევრი (თბილისის ნაძალადევის მაჟორიტარი), საარჩევნო ბლოკი: საინიციატივო ჯგუფი . 2004-2008 წლებში — საქართველოს მე-6 მოწვევის პარლამენტის წევრი (თბილისის ნაძალადევის მაჟორიტარი), საარჩევნო ბლოკი: „ახალი საქართველოსთვის“. 2008-2012 წლებში — საქართველოს მე-7 მოწვევის პარლამენტის წევრი (თბილისის ნაძალადევის მაჟორიტარი), საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“. 2012 წლის საპარლამენტო არჩევნებში ნაძალადევის მაჟორიტარობის კანდიდატი იყო („ერთიანი ნაციონალური მოძრაობა“), სადაც ხმათა 23,94% მიიღო (20 266 ხმა) და მეორე ადგილი დაიკავა.

## რესურსები ინტერნეტში 
## სქოლიო
კატეგორია:დაბადებული 11 ოქტომბერი
კატეგორია:დაბადებული 1964
კატეგორია:საქართველოს V მოწვევის პარლამენტის წევრები
კატეგორია:საქართველოს VI მოწვევის პარლამენტის წევრები
კატეგორია:საქართველოს VII მოწვევის პარლამენტის წევრები
კატეგორია:საქართველოს პოლიტექნიკური ინსტიტუტის კურსდამთავრებულები
კატეგორია:თბილისში დაბადებულები
მერაბ
გლეჩერ-დუკანი

**გლეჩერ-დუკანი** () — მთა ალბულის ალპებში, შვეიცარიაში. მდებარეობს გრაუბიუნდენის კანტონში. ჩრდილოეთი კალთა დაფარულია მყინვარით. აღმართულია ჰოხ-დუკანის მთის სამხრეთ-დასავლეთით.

## რესურსები ინტერნეტში
* Gletscher Ducan on Hikr

კატეგორია:ალპები
კატეგორია:შვეიცარიის მთები
ჰერტოგენბოსი

**ჰერტოგენბოსი** () — ქალაქი და მუნიციპალიტეტი ნიდერლანდების სამხრეთ ნაწილში. ჩრდილოეთი ბრაბანტის ადმინისტრაციული ცენტრი. ქალაქ ამსტერდამიდან დაშორებულია სამხრეთით 80 კმ-ში. მდებარეობს ჭაობიან ტერიტორიაზე, მდინარეების დომელისა და აას შესართავის რაიონში, ზღვის დონიდან 6-7 მ-ზე დაბლა. ქვეყნის მსხვილი სარკინიგზო კვანძია და ჩქაროსნული კავშირებით არის დაკავშირებული ნიდერლანდების მრავალ ქალაქთან.

ბრაბანტის ჰერცოგს ჰენრი I-ს თანამედროვე ქალაქის სიახლოვეს ჰქონდა სანადირო სახლი. ქალაქის სახელი ითარგმნება როგორც „ჰერცოგის ტყე“. შუა საუკუნეებში იგი მატყლის წარმოების მნიშვნელოვანი ცენტრი იყო, ხოლო 1559 წელს ეპარქიად გადაიქცა. თავდასხმის არაერთგზის ობიექტი გამხდარა. ამ ყოველივეს განსაკუთრებით ხელს უწყობდა, სტრატეგიული — კათოლიკურ-პროტესტანულ „ხაზზე მდებარეობა“. ჰოლანდიის მიერ ესპანეთის წინააღმდეგ აჯანყების პერიოდში ქალაქზე წარუმატებელი იერიში მიიტანა მორიც ორანელმა (1601, 1603). 1629 წელს ჰერტოგენბოსი ხელში ჩაიგდო ფრედერიკ ჰენრიმ. 1794 წელს ქალაქი ფრანგებს დაეყრდო და 1814 წლამდე იყო ბუშ-დიუ-რინის დეპარტამენტის მთავარი ქალაქი.

ეკონომიკა მცირე და საშუალო წარმოებასა და სავაჭრო საქმიანობას ეფუძნება. წამყვანი დარგებია ელექტროტექნიკა, ქიმიური, ტექსტილის, სამკერვალო, ტყავისა და ფეხსაცმლის და სიგარეტის წარმოება. ქალაქში არის რომის კათოლიკური ეკლესიის ეპარქია.

ისტორიული ღირსშესანიშნაობებიდან აღსანიშნავია: რატუშა (1671), წმინდა იოანეს სახელობის გოთიკური ეკლესია (აღდგენილი 1419-1520 წლებში) და სხვა. ქალაქში არის აგრეთვე საფეხბურთო კლუბის — დენ ბოსხის სტადიონი და 3 რკინიგზის სადგური; აქ ყოველწლიურად იმართება კარნავალი.

## იხილეთ აგრეთვე
*ნიდერლანდების ქალაქების სია

## რესურსები ინტერნეტში
კატეგორია:ნიდერლანდების ქალაქები
ბელა-ტოლა

**ბელა-ტოლა** () — მთა პენინის ალპებში, შვეიცარიაში. მდებარეობს ვალეს კანტონში; გადაჰყურებს სოფელ სენ-ლიუკს. ზღვის დონიდან 3 025 მ სიმაღლით იგი ქვეჯგუფის უმაღლესი მწვერვალია. აღმართულია ვაისჰორნის ჯაჭვის ჩრდილოეთ დაბოლოების სიახლოვეს. 

ჩრდილოეთ კალთაზე გაწოლილია თავისივე სახელობის პატარა მყინვარი. 

მთა საკმაოდ პოპულარულია ტურისტებს შორის; ასვლა შესაძლებელია რამდენიმე ბილიკით.

## რესურსები ინტერნეტში
*Bella Tola on Hikr
*Bella Tola on Summitpost

კატეგორია:ალპები
კატეგორია:შვეიცარიის მთები
ტორონტო ჰასკისი

**ტორონტო ჰასკისი** () — ყოფილი გუნდი ამერიკის საკალათბურთო ასოციაციაში (მოგვიანებით ნაციონალური საკალათბურთო ასოციაცია) 1946-47 წლების სეზონის პერიოდში, რომელიც ტორონტოში, ონტარიოს შტატში მდებარეობდა. გუნდმა ერთ სეზონში 22-38 შედეგით დაასრულა, რასაც გუნდის გაუქმება მოჰყვა საბოლოოდ.

## გუნდის ისტორია 
1946 წელს, დიდი არენების მფლობელებმა და ოპერატორებმა ჩაატარეს შეხვედრა ნიუ-იორკში, რომ დაეარსებინათ ამერიკის საკალათბურთო ასოციაცია (ამჟამინდელი NBA). მფლობელები ძირითადად NHL-ის გუნდების წარმომადგენლები არ იყვნენ, რომლებსაც ცარიელი დღეები შეევსოთ. ერთადერთი კანადური დელეგაცია მოწვეული იქნა Maple Leaf Gardens-იდან: ფრენკ სილკ უფრ.

საბოლოოდ გუნდმა 1946 წლის 1 ნოემბერს ჩაატარა პირველი მატჩი BAA-ში, რომელიც ასევე ლიგის პირველ მატჩად არის აღიარებული, ჰასკისი 66-68 დამარცხდა ნიუ-იორკ ნიქერბოქერსის წინააღმდეგ, რომელსაც 7 090 მაყურებელი ესწრებოდა. ოსი შექტმენმა ჩააგდო პირველი ქულები ნიუ-იორკ ნიქერბოქერსის რიგებიდან ტორონტო ჰასკის ფარში, რომელიც ლიგის პირველ ქულებადაა აღიარებული.

### ჰასკისის დაბრუნება 
ტორონტოს კალათბურთის გულშემატკივრებმა შექმნეს „დავაბრუნოთ ჰასკისის“ კამპანია, რომელსაც ასევე საიტი მიუძღვნეს TorontoHuskies.org. ჯგუფის მიზანი იყო ახლანდელი ტორონტო რაპტორსის სახელის ჩანაცვლება და ისტორიული „ჰასკისი“-ს სახელის დაბრუნება.

2009 წლის 8 დეკემბერს, რაპტორსმა წარადგინა ახალი ძველ დროში დაბრუნების მაისური, რომელიც ჰასკისის ფორმას ჰგავდა. მაისური იყო სრულიად ანალოგიური, ერთადერთი შორტები ძველთან შედარებით უფრო გრძელი იყო. ასევე ჰასკისის ბანერი იქნა გამოკრული და აუდიტორია რაპტორსის ნაცვლად ჰასკის გაიძახოდა.

## სეზონის შედეგები 
***მნიშვნელობა**: W = მოგება, L = წაგება, % = მოგება-წაგების %*

{|class="wikitable sortable"
|-
!სეზონი || W || L || % || პლეი-ოფი || შედეგი
|-
|colspan="6" align="center" bgcolor="#0047AB"| **ტორონტო ჰასკისი** (BAA)
|-
|1946–47 ||22  ||38  ||.367 || ||
|-align="center" bgcolor="#efefef"
|**ტოტალური** ||22  ||38  ||.367 || ||
|-align="center" bgcolor="#efefef"
|**პლეი-ოფი** ||0  ||0  ||.000 || ||
|-

## შემადგენლობა 
* მაიკ მაკერონი G
* ლეო მაგუსი F/C 
* რედ უალასი G
* დიქ ფიტზჯერალდი F 
* კლეგი ჰერსმენი F/C 
* დიქ შულცი F/G 
* როი ჰარლი F/G 
* ბობ მიულენსი G
* ედ სედოვსკი C 
* ჰარი მილერსი F/C 
* ჩარლი ჰოფერი G
* ფრენკ ფუჩარინო F 
* ბობ ფიტზჯერალდი F/C 
* ჯორჯ ნოსტრენდი F/C 
* ნატ მილიზოკი F 
* რეი უერტისი G
* რალფ სეივერტი C
* ედ კესიდი G
* ჯინო სოვრენი F/G 
* ჰენკ ბაისეტი G 

## იხილეთ აგრეთვე 
* ტორონტო რაპტორსი
* NBA-ის გაუქმებული გუნდების სია

## რესურსები ინტერნეტში 
* ტორონტო ჰასკისი 

## სქოლიო 
კატეგორია:NBA გაუქმებული გუნდები
ანტიოქე II თეოსი

მინი|ანტიოქე II-ს მონეტა ბერძნული წარწერით: ΒΑΣΙΛΕΩΣ ΑΝΤΙΟΧΟΥ (ანტიოქიის მეფე).
**ანტიოქე II თეოსი** (ძვ. წ. 286 - 246) – სელევკიდების ელინისტური სახელმწიფოს – სირიის მეფე. ანტიოქე I-ის ძე.  მეფობდა ძვ. წ. 261 წლიდან.   აღადგინა იონიის ბერძნული ქალაქების დამოუკიდებლობა. ებრძოდა ეგვიპტეს (ძვ. წ. 258-253), წაართვა მას მცირე აზიისა და ფინიკიის ზოგიერთი ოლქი. ხანგრძლივი ომის შემდეგ ეგვიპტეს დაუზავდა და ცოლად შეირთო ეგვიპტის მეფის  პტოლემე II ფილადელფოსის ასული ბერენიკე. აღმოსავლეთში დაკარგა ბაქტრია, სოგდიანე და მარგიანე. მეგობრული ურთიერთობა დაამყარა ინდოეთის მეფე აშოკასთან და თავის სამეფოში ბუდიზმის ქადაგების ნება დართო. 

## ლიტერატურა
კატეგორია:დაბადებული ძვ. წ. 286
კატეგორია:გარდაცვლილი ძვ. წ. 246
კატეგორია:სელევკიდები
კრეტ-სეში

**კრეტ-სეში** () — მთა მონბლანის მასივში, შვეიცარიაში.  მდებარეობს ვალეს კანტონში. სიმაღლე 3 024 მეტრი.

## რესურსები ინტერნეტში
* List of mountains above 2000 m in Switzerland with coordinates 

კატეგორია:ალპები
კატეგორია:შვეიცარიის მთები
საბას სამედიცინო უნივერსიტეტი

მინი|ბოტომის ხედი, მარჯვნივ ქვემოთ ჩანს უნივერსიტეტის ეზო
**საბას სამედიცინო უნივერსიტეტი** — საბას (ნიდერლანდების ანტილის კუნძულები) დედაქალაქ ბოტომში მდებარე არაკომერციული სამედიცინო სკოლა. საბას უნივერსიტეტი კურს დამთავრებულებს ანიჭებს მედიცინის დოქტორის ხარისხს. საბას უნივერსიტეტის მფლობელია *R3 Education, Inc*.

## ისტორია 
საბას სამედიცინო უნივერსიტეტი ჩამოყალიბდა 1986 წელს, როგორ საბას მთავრობის და ამერიკის შეერთებული შტატების მედოკოსების ერთობლივი პროექტი. უნივერსიტეტმა ნიდერლანდების ანტილის კუნძულების ფედერალური მთავრობის ნებართვა მიიღო 1988 წელს და ოფიციალურად მოქმედება დაიწყო 1989 წელს. 

ჯგუფების ზომა შეადგენს 80 -100 სტუდენტს, სტუდენტები 20 თვეში ადიან საბაზისო სამედიცინო მომზადებას და შემდეგ ამერიკისა და კანადის კლინიკებში აგრძელებენ პრაქტიკის მიღებას.

## რესურსები ინტერნეტში 
* Saba University Official Website
* The Accreditation Commission on Colleges of Medicine (ACCM)
* Saba University AMSA Official Website 
* Saba University School of Medicine Campus Website

## სქოლიო 
კატეგორია:ნიდერლანდების უნივერსიტეტები
ამსტერდამ-რაინის არხი

მინი|ამსტერდამ-რაინის არხი 
**ამსტერდამ-რაინის არხი** () — არხი ნიდერლანდებში, რომელიც ქალაქ ამსტერდამს აკავშირებს მთავარი სანაოსნო გზით მდინარე რაინთან. წარმოადგენს მნიშვნელოვან სანაოსნო არტერიას ამსტერდამის პორტსა და გერმანიის რურის რეგიონს შორის. არხი აგრეთვე გამოიყენება წყალმომარაგებისათვის. ამსტერდამის პორტიდან ბრეკელენამდე მიემართება სამხრეთისაკენ, შემდეგ სამხრეთ-აღმოსავლეთ მიმართულებას იღებს და გაივლის ქალაქ უტრეხტს, რის შემდეგაც, უერთდება მერვედეს არხს; კვეთს მდინარეებს ლეკსა და ლინგეს და უახლოვდება მდინარე ვაალს. არხის სიგანეა 100-120 მ, სიღრმე 6 მ.

## რესურსები ინტერნეტში
* ამსტერდამ-რაინის არხი 

კატეგორია:ნიდერლანდების არხები
ანტიოქე IV ეპიფანე

[მინი|250პქ|ანტიოქე IV ეპიფანეს ბიუსტი, [ძველი მუზეუმი (ბერლინი)]]
**ანტიოქე IV ეპიფანე** – სელევკიდების ელინისტური სახელმწიფოს – სირიის მეფე. ანტიოქე III-ის ძე. მეფობდა ძვ. წ. 175-164 წლებში. იზრდებოდა რომში, როგორც მძევალი. განათლება დაასრულა ათენში. იყო კარგი მხედართმთავარი და დიპლომატი, ცდილობდა აღმოსავლეთის ქვეყნების იძულებით ელინიზაციას. ძვ. წ. 170 და 168 წლებში შეიჭრა ეგვიპტეში, მაგრამ რომის ბრძანებით უკან დაიხია. იერუსალიმში იაჰვეს ტაძარი ზევსის ტაძრად გადააქცია, რამაც იუდეველთა აჯანყება გამოიწვია. 

## ლიტერატურა 
## რესურსები ინტერნეტში
*ანტიოქე IV ეპიფანე 
*ანტიოქე IV ეპიფანე *livius.org*-ზე
*ანტიოქე IV ეპიფანე  Seleucid Genealogy-ზე

კატეგორია:სელევკიდები
ვალეის არხი

მინი|ვალეის არხი 
**ვალეის არხი** () — არხი ნიდერლანდებში. სიგრძე 40 კმ. აკავშირებს მდინარე ქვემო რაინს (რენენი, საფრანგეთი) მდინარე ემთან (ამერსფორტი, ნიდერლანდები). არხზე მხოლოდ ნავებს შეუძლიათ გავლა. გამოიყენება სადრენაჟო მიზნებში, უპირველეს ყოვლისა, წყალდიდობის თავიდან ასაცილებლად. დაბინძურებულია, პერიოდულად მიმდინარეობს წმენდითი სამუშაოები.

## რესურსები ინტერნეტში
* ვალეის არხი  

კატეგორია:ნიდერლანდების არხები
ანტიოქე I სოტერი

[მინი|[აი-ხანუმი|აი-ხანუმში ნაპოვნი ანტიოქე I-ის ოქროს მონეტა]] 
**ანტიოქე I სოტერი** (ძვ. წ. 324 - 261) – სელევკიდების ელინისტური სახელმწიფოს – სირიის მეფე. სელევკე I ნიკატორის ძე. ძვ. წ. 293-280  წლებში მამის თანამოსაყდრე. ძვ. წ. 280 წლიდან დამოუკიდებელი მმართველი. დააარსა ახალი ქალაქები, უშედეგოდ ცდილობდა ბითინიის შემოერთებას. ძვ. წ. 278 წელს დაამარცხა მცირე აზიაში შემოჭრილი კელტები (გალატები). ძვ. წ. 274-271 წლებში წარუმატებლად ებრძოდა ეგვიპტის მეფე პტოლემე II ფილადელფოსს. ცდილობდა პერგამონის სამეფოს შემოერთებას, მაგრამ მარცხი განიცადა.

## ლიტერატურა
კატეგორია:დაბადებული ძვ. წ. 324
კატეგორია:გარდაცვლილი ძვ. წ. 261
კატეგორია:სელევკიდები
ნიეივე-ვატერვეგის არხი

მინი|ნიეივე-ვატერვეგის არხი 
**ნიეივე-ვატერვეგის არხი** () — სანაოსნო არხი ნიდერლანდებში, რაინისა და მაასის დელტაში. იწყება მდინარე სხერის შესართავის რაიონში და მიემართება დასავლეთისაკენ. ჰუკ-ვან-ჰოლანდთან გადის ჩრდილოეთის ზღვაში. მდინარე რაინის ხელოვნური შესართავია. აშენდა XIX საუკუნის მეორე ნახევარში. ამჟამად წარმოადგენს ევროპორტთან დაკავშირებულ მნიშვნელოვან სავაჭრო მარშრუტს. სიგრძე 10 კმ. 1997 წელს დელტაპროექტის ფარგლებში არხისთვის ააშენეს მასლანტკერინგის ბარიერი.

## რესურსები ინტერნეტში
* ნიეივე-ვატერვეგის არხი 

კატეგორია:რაინი-მაასი-შელდის დელტა
კატეგორია:ნიდერლანდების არხები
პიცო-ჩენტრალე

**პიცო-ჩენტრალე** () — მთა ლეპონტის ალპებში, შვეიცარიაში. მდებარეობს ურისა და ტიჩინოს კანტონების საზღვარზე. აღმოსავლეთის მხრიდან გადაჰყურებს სენ-გოტარდის უღელტეხილს. სამხრეთ კალთასთან მდებარეობს ლაგო-დე-ლა-სელის ტბა. ჩრდილოეთ კალთაზე გაწოლილია მყინვარი.

## რესურსები ინტერნეტში
*Pizzo Centrale on Hikr.org

კატეგორია:ალპები
კატეგორია:შვეიცარიის მთები
ლეკი (მდინარე)

**ლეკი** () — მდინარე ნიდერლანდებში. რაინის ერთ-ერთი მთავარი ტოტი მისსავე დელტაში. სიგრძე დაახლოებით 60 კმ. ქმნის ქვეყნის ერთ-ერთ მთავარ სანაოსნო გზას. მდინარის მონაკვეთზე გადის საზღვარი უტრეხტის, გელდერლანდისა და სამხრეთ ჰოლანდიის პროვინციებს შორის. ნაპირზე არაერთი დასახლებული პუნქტია.

## იხილეთ აგრეთვე
* ნიდერლანდების მდინარეების სია

## რესურსები ინტერნეტში
* მდინარე ლეკი 

კატეგორია:რაინი-მაასი-შელდის დელტა
კატეგორია:ნიდერლანდების მდინარეები
დიზე

**დიზე** () — მდინარე ნიდერლანდებში, ჩრდილოეთ ბრაბანტის პროვინციაში. მდინარე მაასის შენაკადი. სიგრძე 5 კმ. წარმოიქმნება ქალაქ ჰერტოგენბოსთან მდინარეების აას და დომელის შეერთების შედეგად. ნაწილობრივ, გადაკვეთილია არხებით.

## იხილეთ აგრეთვე
* ნიდერლანდების მდინარეების სია

კატეგორია:ნიდერლანდების მდინარეები
დორდტსხე-კილი

**დორდტსხე-კილი** () — მდინარე ნიდერლანდებში, სამხრეთ ჰოლანდიის პორვინციაში. აკავშირებს აუდე-მაასსა და ჰოლანდს-დიპს. სიგრძე დაახლოებით 9 კმ. მდინარის უდიდესი ნაწილი ხელოვნური წარმოშობისაა. 2006 წლის 20 დეკემბერს მდინარეში იპოვეს XIX საუკუნის გემის ნამტვრევები.

## იხილეთ აგრეთვე
* ნიდერლანდების მდინარეების სია

## რესურსები ინტერნეტში
* დორდტსხე-კილი 

კატეგორია:რაინი-მაასი-შელდის დელტა
კატეგორია:ნიდერლანდების მდინარეები
Isis

**Isis** — ნიდერლანდური სპორტული ავტომობილების მწარმოებელი პროდუქტი. დაარსდა 2011 წელს. ამჟამად გააჩნია ორი მოდელი: Isis AM01 და Isis AM02. პირველის ძრავა 2.0 ლიტრიანია, რომელიც გამოიმუშავებს 275 ცხენის ძალას. გადაცემათა კოლოფი 5-სიჩქარიანი, მექანიკა. 100 კმ-მდე აჩქარებას უნდება 4.2 წამში. წონა 850 კგ.; მეორე — 3.0 ლიტრიანია, გამოიმუშავებს 400 ცხენის ძალას. წონა 850-999 კგ.

## რესურსები ინტერნეტში 
* Isis – ოფიციალური საიტი  

კატეგორია:ნიდერლანდური ავტომობილები
მანანა ბერიკაშვილი

**მანანა ბერიკაშვილი** (დ. 27 აპრილი, 1958, თბილისი) — ქართველი მსახიობი, რეჟისორი, ხელოვნების მეცნიერებათა დოქტორი, სრული პროფესორი,   საქართველოს კულტურისა და სპორტის მინისტრის მოადგილე  (2013–2018).

## ბიოგრაფია
1975 წელს ჩააბარა საქართველოს შოთა რუსთაველის სახელობის თეატრალური ინსტიტუტის დრამის ფაკულტეტზე. 1999–2001 წლებში კი სწავლობდა საქართველოს შოთა რუსთაველის სახელობის თეატრალური ინსტიტუტის სარეჟისორო ფაკულტეტზე. მიჰყავს მეტყველების თეორიისა და კულტურის ლექტორი კავკასიის უნივერსიტეტის მედიის სკოლაში, არის მუსიკისა და დრამის თეატრის რეჟისორი, საეთერო გამოსვლების ოსტატობისა და მეტყველების კულტურის კონსულტანტი აჭარის ტელევიზიაში და ასევე, რიტორიკის პედაგოგი იუსტიციის უმაღლეს სკოლაში. დადგმული აქვს სპექტაკლები: „ლექსად თქმული ქართლის ცხოვრება“, „ყოველმან ჩემმან მპოველმან“,  „სიშორით სიახლოვე“, „მოუარეთ საქართველოს“, „მგზავრები“, „ჩვენი გველის დიდება“  და სხვ. მიღებული აქვს პრემია საუკეთესო ანსამბლური სპექტაკლისათვის და საუკეთესო ეპიზოდური როლისთვის  სპექტაკლში „ჩვენი გველის დიდება“, ასევე ჩიკაგოს საერთაშორისო ფესტივალის I პრემია და ვ. იახტოვის სახელობის საერთაშორისო ფესტივალის გრანპრი. 2012 წლის საპარლამენტო არჩევნებში გურჯაანის მაჟორიტარობის კანდიდატი იყო („ქართული ოცნება“), სადაც ხმათა 43,6% მიიღო (15 810 ხმა) და მეორე ადგილი დაიკავა.

2018 წლის 17 ივლისს სამინისტროების რესტრუქტურიზაციის შემდეგ კულტურის მინისტრის ყოფილი მოადგილე ბერიკაშვილს სტატუსი შეუჩერდა და თანამდებობიდან გაათავისუფლეს.

## რესურსები ინტერნეტში
კატეგორია:დაბადებული 27 აპრილი 
კატეგორია:დაბადებული 1958
კატეგორია:ქართველი რეჟისორები
კატეგორია:ქართველი მსახიობები
მ
კობი ბრაიანტი

**კობი ბინ ბრაიანტი** (; დ. 23 აგვისტო 1978, ფილადელფია — გ. 26 იანვარი, 2020, კალაბასასი) — ამერიკელი პროფესიონალური კალათბურთელი, რომელიც მსროლელის პოზიციაზე თამაშობდა ლოს-ანჯელეს ლეიკერსში ნაციონალურ საკალათბურთო ასოციაციაში (NBA). ბრაიანტი არჩეული იქნა 1996 წლის დრაფტზე მე-13 არჩევნად შარლოტ ჰორნეტსის მიერ, მაგრამ გაშვებული იქნა ლოს-ანჯელეს ლეიკერსის რიგებში იმ ზაფხულშივე.

კარიერის მანძილზე მან 5 NBA ჩემპიონის ტიტული მოიგო გუნდთან ერთად. ასევე 2-ჯერ იქნა დასახელებული NBA ფინალის MVP, NBA MVP და ასევე 4  NBA All-Star მატჩის MVP ჯილდოა მის ანგარიშზე.

2020 წლის 26 იანვარს კობი ბრაიანტი ტრაგიკულად დაიღუპა ვერტმფრენის ჩამოვარდნისას, რომელშიც ასევე იმყოფებოდა 8 სხვა ადამიანი, მათ შორის კობის 13 წლის ქალიშვილი ჯიჯი.

## რესურსები ინტერნეტში 
* ოფიციალური საიტი
* კარიერის სტატისტიკა nba.com-ზე და basketball-reference.com-ზე 
* კობი ბრაიანტი imdb.com-ზე
* NBA.com – კობის გვერდი Page
* კობი ბრაიანტი FoxSports ვიდეო არქივში 

## სქოლიო 
კატეგორია:დაბადებული 23 აგვისტო
კატეგორია:დაბადებული 1978
კატეგორია:გარდაცვლილი 26 იანვარი
კატეგორია:გარდაცვლილი 2020
კატეგორია:ამერიკელი კალათბურთელები
კატეგორია:ნაციონალური საკალათბურთო ასოციაციის კალათბურთელები
დავით ქევხიშვილი

**დავით ქევხიშვილი** (დ. 5 იანვარი, 1983 ახალსოფელი, ახლანდ. ყვარლის მუნიციპალიტეტი) — ქართველი სპორტსმენი, ძიუდოისტი.

## ბიოგრაფია
დაამთავრა თბილისის სახელმწიფო უნივერსიტეტის იურიდიული ფაკულტეტი წითელ დიპლომზე. საქართველოს ძიუდოისტთა ეროვნული ნაკრების წევრი, 2004-2008 წლებში იყო ნაკრების კაპიტანი. არის ევროპისა და მსოფლიოს ჩემპიონი და პრიზიორი, 2004 წლის ათენის ოლიმპიადის მონაწილე (VII ადგილი). ღირსების ორდენის კავალერი.

2012 წლის 1 ოქტომბრიდან 2014 წლის 25 აპრილამდე  ყვარლის მუნიციპალიტეტის  გამგებელი.   2014  წლის  25  აპრილს, პოლიციამ ყვარლის გამგებელი დავით ქევხიშვილი და მასთან ერთად კიდევ 17 პირი, ძირითადად „ქართული ოცნების“ აქტივისტები წვრილმანი ხულიგნობის ბრალდებით 2014 წლის 25 აპრილს დილით დააკავა. ამავე დროს, საკრებულოს წევრებმა დახურული სხდომა გამართეს და გამგებელი თანამდებობიდან გაათავისუფლეს.

2014  4  ნოემბერს  გურჯაანის რაიონულმა სასამართლომ უკანონოდ ცნო ყვარლის მუნიციპალიტეტის საკრებულოს გადაწყვეტილება, გამგებელ დავით ქევხიშვილის თანამდებობიდან გადაყენების თაობაზე. 2012 წლის 10 დეკემბრიდან საქართველოს ძიუდოს ფედერაციის პრეზიდენტია.

## საერთო შედეგები 
## რესურსები ინტერნეტში
*ბიოგრაფია 
*გაიცანი შენი კანდიდატი: დავით ქევხიშვილი
*დავით ქევხიშვილი  — ქართული სპორტი

## სქოლიო
კატეგორია:ქართველი ძიუდოისტები
კატეგორია:დაბადებული 1983
კატეგორია:ყვარლის მუნიციპალიტეტში დაბადებულები
კატეგორია:დაბადებული 5 იანვარი
კატეგორია:საქართველოს ღირსების ორდენის კავალრები
დავით
კატეგორია:ცოცხალი ადამიანები
ლარი ბირდი

**ლარი ჯოუ ბირდი** ( დ. 7 დეკემბერი 1956, დასავლეთ ბედენი, ინდიანა, აშშ) — ყოფილი ნაციონალური საკალათბურთო ასოციაციის და ბოსტონ სელტიქსის მოთამაშე, ინდიანა პეისერსის მთავარი მწვრთნელი და ასევე ინდიანა პეისერსის მოქმედი გენერალური მენეჯერი, რომელმაც მოახერხა და მოიგო NBA-ის წლის მწვრთნელის ჯილდო 1998 წელს და ასევე NBA-ის წლის აღმასრულებლის ჯილდო 2012 წელს. მის ანგარიშზე ასევე 3 NBA-ის ჩემპიონის ტიტული და 2 NBA ფინალის MVP ჯილდოა.

ის არჩეული იქნა NBA-ის 50 საუკეთესო მოთამაშეს შორის.

## რესურსები ინტერნეტში
* ყველა ათლეტი 30 წლისთავი შექმნილია ESPN.com-ზე
* NBA.com: სად დაიბადნენ ლეგენდები
* NBA ისტორია
* CNN/Sports წლების მოთამაშე 
* 1979 ოსკარ რობერტსონის თასი 
* ლარი ბირდის ვიდეოები mReplay.com-ზე 
* ლარი ბირდის სტატისტიკა 
* ინდიანას დიდების დარბაზის წევრის პროფილი 

კატეგორია:ამერიკელი კალათბურთელები
კატეგორია:დაბადებული 1956
კატეგორია:ნაციონალური საკალათბურთო ასოციაციის კალათბურთელები
კატეგორია:დაბადებული 7 დეკემბერი
კატეგორია:ცოცხალი ადამიანები
თამაკონი

**თამაკონი** — სოფელი საქართველოში, სამეგრელო-ზემო სვანეთის მხარის მარტვილის მუნიციპალიტეტში. თემის ცენტრი (სოფლები: თამაკონი, თარგამეული, ნამიკოლავო პირველი).

სოფელში მდებარეობს თამაკონის ციხე.

## დემოგრაფია
2014 წლის აღწერის მონაცემებით სოფელში ცხოვრობს 530 ადამიანი.

## სქოლიო
კატეგორია:მარტვილის მუნიციპალიტეტის სოფლები
მარიკა ვერულაშვილი

**მარიკა ვერულაშვილი** (დ. 19 მარტი, 1971, ახალსოფელი, ყვარლის რაიონი) — ქართველი პოლიტიკოსი, საქართველოს სამი მოწვევის (2004, 2008, 2012) პარლამენტის წევრი.

## ბიოგრაფია 
1993 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის იურიდიული ფაკულტეტი. 1994-1997 წლებში მუშაობდა „პირველი არხის“ პროგრამა „მაცნეს“ კორესპონდენტად. 1997-2000 წლებში მუშაობდა საქართველოს მთავარი სამხედრო პროკურატურის პრესცენტრში. 2000-2001 წლებში იყო საქართველოს იუსტიციის სამინისტროს პრესისა და საზოგადოებასთან ურთიერთობის დეპარტამენტის უფროსი. 2001 წელს დაიწყო მუშაობა „ერთიანი ნაციონალური მოძრაობის“ პრესისა და საზოგადოებასთან ურთიერთობის სამსახურის უფროსად. 2002-2003 წლებში იყო თბილისის საკრებულოს თავმჯდომარის, მიხეილ სააკაშვილის პრესმდივანი. 2003-2004 წლებში იყო საქართველოს პრეზიდენტის თანაშემწე. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა — დემოკრატები “. 2008-2012 წლებში — საქართველოს მე-7 მოწვევის პარლამენტის წევრი პარტიული სიით , საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“. 2012-2016 წლებში — საქართველოს მე-8 მოწვევის პარლამენტის წევრი (ყვარლის მაჟორიტარი), საარჩევნო ბლოკი: „ერთიანი ნაციონალური მოძრაობა — „მეტი სარგებელი ხალხს“.

## რესურსები ინტერნეტში 
კატეგორია:დაბადებული 19 მარტი
კატეგორია:დაბადებული 1971
კატეგორია:ქართველი ქალი პოლიტიკოსები
კატეგორია:საქართველოს VI მოწვევის პარლამენტის წევრები
კატეგორია:საქართველოს VII მოწვევის პარლამენტის წევრები
კატეგორია:საქართველოს VIII მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:ყვარლის მუნიციპალიტეტში დაბადებულები
მარიკა
თარგამეული

**თარგამეული** — სოფელი საქართველოში, სამეგრელო-ზემო სვანეთის მხარის მარტვილის მუნიციპალიტეტში, თამაკონის თემში (სოფლები: თამაკონი, თარგამეული, ნამიკოლავო პირველი).

## დემოგრაფია
2014 წლის აღწერის მონაცემებით სოფელში ცხოვრობს 248 ადამიანი.

## სქოლიო
კატეგორია:მარტვილის მუნიციპალიტეტის სოფლები
Canta

**Canta** — ნიდერლანდური ფირმის — ვააეიენბერგის ინვალიდებისათვის განკუთვნილი მიკროავტომობილი-მიკროსავარძელი. ამ ტიპის მიკროავტომობილის სამართავად არ არის საჭირო ჩვეულებრივი სახის მართვის მოწმობა, თუმცა სავალდებულოა სპეციალური სერტიფიკატი. სიგანე 1,10 მ-ზე ნაკლებია, ამდენად ნიდერლანდების საგზაო მოძრაობის წესების თანახად, ამ მიკროავტომობილით გადაადგილება ნებადართულია ველობილიკებზე. აქვს ბენზინის ან ელექტრული ტიპის ძრავა. ფართოდ არის ხმარებაში საკუთრივ ნიდერლანდებში; აგრეთვე საექსპორტოდ გააქვთ გერმანიასა და დიდ ბრიტანეთში.

## რესურსები ინტერნეტში
* Canta – ოფიციალური საიტი 

კატეგორია:ნიდერლანდური ავტომობილები
კურზუ

**კურზუ** — სოფელი საქართველოში, მარტვილის მუნიციპალიტეტში. თემის ცენტრი (სოფლები: გოდოგანი, დობერაზენი, დღვანა, კურზუ, საბერულავო, სანაჭყებიო). მდებარეობს ოდიშის ვაკეზე, მდინარე ოჩხომურის ზემოთში, ზღვის დონიდან 360 მ, მარტვილიდან 30 კმ. საბჭოთა პერიოდში განვითარებული იყო მეჩაიეობა.

1932 წელს სოფელთან იპოვეს ძვ. წ. VIII-VII საუკუნეების განძი, რომლის შემადგენლობაში იყო სპილენძის ზოდი, რკინის ცული, ბრინჯაოს სამაჯურის ნატეხი, რგოლი, ჭურჭლის ნატეხები და სხვა არტეფაქტები. განძი განეკუთვნება კოლხურ კულტურას და დაცულია საქართველოს ეროვნულ მუზეუმში.

## დემოგრაფია
2014 წლის აღწერის მონაცემებით სოფელში ცხოვრობს 582 ადამიანი.

## ლიტერატურა
**ქორიძე, დ.* „კოლხური კულტურის ისტორიისთვის“, თბილისი, 1965

## სქოლიო
კატეგორია:მარტვილის მუნიციპალიტეტის სოფლები
Spyker D8

**Spyker D8** — კროსოვერის ტიპის ავტომობილი. აწარმოებს Spyker N.V.-ის ფილიალი კომპანია Spyker Cars. ფართო საზოგადოებაში პირველად წარადგინეს ჟენევის ავტოსალონში 2006 წელს. აღჭურვილია 6.0 ლიტრიანი Audi-ის W12 ძრავით, რომელიც გამოიმუშავებს დაახლოებით 500 ცხენის ძალას. წონა 1850 კგ. 100 კმ-მდე აჩქარებას სჭირდება 5 წმ.

## რესურსები ინტერნეტში
*Spyker D8 – ოფიციალური ვებ-გვერდი 

კატეგორია:ნიდერლანდური ავტომობილები
მუხურჩა (მარტვილის მუნიციპალიტეტი)

**მუხურჩა** — სოფელი საქართველოში, სამეგრელო-ზემო სვანეთის მხარის მარტვილის მუნიციპალიტეტში, ვედიდკარის თემი (სოფლები: ვედიდკარი, ლეფოჩხუე, მახათი, მუხურჩა, ორქა).

## დემოგრაფია
2014 წლის აღწერის მონაცემებით სოფელში ცხოვრობს 372 ადამიანი.

## იხილეთ აგრეთვე
*მუხურჩის არქეოლოგიური ძეგლები

## სქოლიო
კატეგორია:მარტვილის მუნიციპალიტეტის სოფლები
ვასილ დავითაშვილი

**ვასილ დავითაშვილი** (დ. 15 აპრილი, 1958, თელავი) — ქართველი ინჟინერი, პედაგოგი, პოლიტიკოსი. საქართველოს პარლამენტის წევრი 2011-2012 წლებში.

## ბიოგრაფია 
1979 წელს დაამთავრა  იაკობ გოგებაშვილის სახელობის თელავის სახელმწიფო პედაგოგიური ინსტიტუტი ფიზიკური აღზრდის მასწავლებლის სპეციალობით და 1981 წელს — საქართველოს აგრარული უნივერსიტეტი მეტყევე–ინჟინერის სპეციალობით.

1979-1980 წლებში მუშაობდა მუშად „საქსოფლმშენმონტაჟში“. 1980-1983 წლებში მუშაობდა საბინაო-სამშენებლო კოოპერატიული გაერთიანება „თელავში". 1986-2002 წლებში იყო თელავის საბინაო-კომუნალური მეურნეობის უფროსი. 2002-2005 წლებში იყო თელავის მუნიციპალიტეტის გამგებელი, ხოლო 2005-2006 წლებში — გამგებლის მოადგილე. 2006-2007 წლებში მუშაობდა თელავის მუნიციპალიტეტის გამგეობაში სხვადასხვა თანამდებობებზე. 2009 წელს მეორედ გახდა თელავის მუნიციპალიტეტის გამგებელი. 2011-2012 წლებში იყო საქართველოს მე-7 მოწვევის პარლამენტის წევრი  (თელავის მაჟორიტარი), საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“. 

## რესურსები ინტერნეტში 
კატეგორია:დაბადებული 15 აპრილი
კატეგორია:დაბადებული 1958
კატეგორია:საქართველოს VII მოწვევის პარლამენტის წევრები
კატეგორია:თელავის სახელმწიფო პედაგოგიური ინსტიტუტის კურსდამთავრებულები
კატეგორია:საქართველოს აგრარული უნივერსიტეტის კურსდამთავრებულები
კატეგორია:თელავში დაბადებულები
ნახუნავო

**ნახუნავო** — სოფელი საქართველოში, მარტვილის მუნიციპალიტეტში. თემის ცენტრი (სოფლები: ნახუნავო, წინაკვერკვე, ჭაბურთა). მდებარეობს ოდიშის ვაკეზე, მდინარე აბაშის მარჯვენა მხარეს, ზღვის დონიდან 230 მეტრზე, მარტვილიდან 5 კმ. საბჭოთა პერიოდში განვითარებული იყო მესიმინდეობა და მეჩაიეობა. სოფელში, მთის თხემზე შემორჩენილია XVI საუკუნის ციხესიმაგრე.

## დემოგრაფია
2014 წლის აღწერის მონაცემებით სოფელში ცხოვრობს 333 ადამიანი.

## ლიტერატურა
## სქოლიო
კატეგორია:მარტვილის მუნიციპალიტეტის სოფლები
ნობულევი

**ნობულევი** — სოფელი საქართველოში, სამეგრელო-ზემო სვანეთის მხარის მარტვილის მუნიციპალიტეტში, ტალერის თემში (სოფლები: ეწერი, ნობულევი, პატარა ოჩე, ტალერი).

## დემოგრაფია
2014 წლის აღწერის მონაცემებით სოფელში ცხოვრობს 121 ადამიანი.

## იხილეთ აგრეთვე
*ოძილე

## სქოლიო
კატეგორია:მარტვილის მუნიციპალიტეტის სოფლები
ნოღა (მარტვილის მუნიციპალიტეტი)

**ნოღა** — სოფელი საქართველოში, სამეგრელო-ზემო სვანეთის მხარის მარტვილის მუნიციპალიტეტში, კიწიის თემში (სოფლები: ალერტი, ნოღა, პირველი კიწია, მეორე კიწია). მდებარეობს ოდიშის ვაკეზე, ზღვის დონიდან 250 მ. მარტვილიდან 28 კმ. საბჭოთა პერიოდში განვითარებული იყო მეჩაიეობა და მესიმინდეობა. სოფელში იდგა დადიანების სასახლე, რომელსაც წრიული ფორმა ჰქონდა. სასახლე შემორჩენილი არ არის. სოფელში შემორჩენილია ალერტის ეკლესია (XVIII ს.), ნოღის ციხე (XVI ს.). სოფლის მახლობლად არის მღვიმე.

## დემოგრაფია
2014 წლის აღწერის მონაცემებით სოფელში ცხოვრობს 402 ადამიანი.

## ლიტერატურა
## სქოლიო
კატეგორია:მარტვილის მუნიციპალიტეტის სოფლები
ონოღია

**ონოღია** — სოფელი დასავლეთ საქართველოში, სამეგრელო-ზემო სვანეთის მხარის მარტვილის მუნიციპალიტეტში. თემის ცენტრი (სოფელი ონოღია). მდებარეობს ზღვის დონიდან 90 მეტრზე, მარტვილიდან დაშორებულია 13 კილომეტრით.

## დემოგრაფია
2014 წლის აღწერის მონაცემებით სოფელში ცხოვრობს 778 ადამიანი.

## სქოლიო
კატეგორია:მარტვილის მუნიციპალიტეტის სოფლები